Aalborgs Stifts Adresseavis, 1826-06-08
Kjøbenhavn, den 29de Maj. Om Yttringen af Kjøbenhavnernes jublende Glæde i Anledning af de Kongelige Høiheders Forlovelse læses i Dagen følgende Beretning: Kongehusets Glæde var stedse Folkets. Længe har det Danske Kongehuus, længe har det Danske Folk ej oplevet en Begivenhed, der i den Grad har opfyldt samme med den reneste Glæde, der i saa fuld Maade har berettiget til de skjønneste Forhaabninger, som den frydfulde Anledning til Gaarsdagens Høitidelighed, Deklarationen af Hans Kongelige Høyhed Prinds Frederik Carl Christians Forlovelse med Hendes Kongelige Høihed Prindsesse Wilhelmine Marie. Det er saa naturligt, at det Middel til at lægge saadant forDagen bliver anvendt, der i en almindelig Jllumination paa en Maade kan kaldes Glædesytringernes vedtagne Sprog. Derfor saae vi i Aftes hele Kjøbenhavn, fra den Riges prægtige Sale til den Fattiges Vraa festligen oplyst. Hans Majestæts troe Undersaatter, Kjøbenhavns gode Borgere kappedes, ved Jllumination af Lys, Lamper, Beegkrandse, ofte forskjønnet ved smukke eller sindrige Transparenter at lægge den Glæde for Lyset, som besjælede dem over en Forening, der spaaer deres ufødte Efterkommere en lykkelig Fremtid. Redaktionen vil ikke paatage sig at udpege alle de Steder, som ved prægtig eller smagfuld Belysning udmærkede sig (dette vil hverken dette Blads Rum eller Tiden og vor Ævne tillade); men troer dog at burde bemærke nogle faa. Uden for Stadens Raad= og Domhuus vare Beegkrandse opstillede (ligesom foran de fleste offentlige og mange større private Bygninger) og den skjønne Forsal saaes imellem Søilerne herligen oplyst ved Lamper og Lysekroner, medens Stadens 2de borgerlige Musikkorpser hele Natten igjennem der opførte en behage lig Musik. Saadan festlig Musik tonede ogsaa fra Landkadet Akademiet og foran det kongelige Theater, hvor vi fremfor Alt ikke kunne undlade at nævne den højst glimrende Oplysning af dets Facade, der med dens tvende Udbygninger dannede et herligt Tempel. Ogsaa den kongelige Postgaard, Frimurerlogen, og en Mængde private Gaarde og Huse fortjente at nævnes. Jblandt Transparenter ne udmærkede sig fra Kunstens Side, som billigt var, det paa Charlottenborg Slot, hvor Danmarks Skytsaand, saaes svævende med det høje Pars Buster i Hænderne, over et Alter, paa hvilket 3 kvindelige Figurer, som Personifikation af de bildende Kunster, ofrede. Et andet skjønt Transparent saaes i Hans Excellence Geheime-Statsminister Møstings Bolig i Amaliegaden. Ogsaa fortjener at omtales et meget anseeligt og smukt Transparent for Enden af Frederiksholms Kanals-Gade, paa Plankeverket der indslutter det store saakaldte Kongens Bryggerhuus, forestillede en kvindelig Figur, som, i en af Søiler omgiven Halle, bøier sig over et med rige Blomsterkrandse bedækket Alter; ligesom vi ogsaa, fordi det maaskee ikke blev saa almindelig bemærket, ville nævne tvende smaae Transparenter i Springgaden, forestillende Deres Kongelige Højheders Brystbilleder. Endelig saaes for Enden af Frederiksgaden ved Larsens Plads en smuk Skibs Jllumination. Dog, vi ville ikke udpege enkelte, hvor alle, de Fattigste som de Rige, noksom viste, at een Følelse besjælede dem. Den sande Glæde er ikke støjende, og med Fornøielse have vi derfor bemærket den fuldkomne Orden, der herskede overalt. Uagtet en overordentlig stor Folkemængde bølgede igjennem alle Gader, have vi fra de pænt oplyste Nyboder til Christianshavn ikke bemærket det ringeste, der kunde forstyrre den muntre og blide Sindstemning, som prægede sig paa alles Aasyn.